Motorola 6809

Motorola 6809 er en 8-biter mikroprosessor med enkelte 16-biter egenskaper, som ble lansert av Motorola i 1978.

Mikroprosessoren ble konstruert av Terry Ritter og Joel Boney. Den utgjorde et stort fremskritt i forhold til forgjengeren Motorola 6800 og den beslektede MOS Technology 6502. Nye egenskaper var blant annet en egen multiplikasjonsinstruksjon og relativ adressering, som gjør det enkelt å skrive posisjonsuavhengig kode. Det er to 8-bits registre, A og B, som kan slås sammen til ett 16-bits register, D. 

Prosessoren ble blant annet brukt i hjemmedatamaskinene Dragon 32/64 og TRS-80 Color Computer.

Motorola opphørte å eksistere den 4. januar 2011.  I slutten av 2015 ble mikroprosessoren produsert av Rochester, en underavdeling av Freescale Semiconductor, under navnet Rochester 6809. Lanseringen er forventet å starte i juli 2016.

Eksterne lenker
 MC6809 Datasheet''; Motorola (Freescale); 1983.

Kategori:Motorola mikroprosessorer
Kategori:IT-relaterte introduksjoner i 1974
Kategori:1974 i USA